Kenraalin morsian

Kenraalin morsian on Ville Salmisen ohjaama suomalainen mustavalkoinen sotilasfarssi vuodelta 1951. Se pohjautuu Topiaksen näytelmään Kenraalin morsian vuodelta 1949.

Kevyessä farssissa kapteeni Saarron anoppi, rempseä matkakirjailija Sofi ”Tussari” Tissari (Elsa Turakainen) surrauttaa harjoitusleirille moottoripyörällä ja antaa sotapojille esimerkkiä, miten eletään.Telvis.fi.Yle.fi Tv2 Pajukallio, Arto: Elokuvat. Helsingin Sanomat 4.4.2011, s. D 5. Sotilaallisen äksiisin sijasta elokuva kertoo kesäisistä lemmenleikeistä.Päivän elokuvia. Tv-maailma 5/2012, s, 21.

 Näyttelijät 

 Palkinnot 

 Parhaan musiikin Jussi-palkinto 1951: Harry Bergström

 Arviot 

Aikalaisarviossa Eugen Terttula (Suomen Sosialidemokraatti) huomautti, ettei elokuvalle ole eduksi jos sen parasta antia on musiikki. Hänen mukaansa Harry Bergström onnistuu pelastamaan aika monta kohtausta. Elsa Turakainen sai kiitosta usealta kriitikolta, mutta soraääniäkin kuului, kuten Rakel Jylhän (Keskisuomalainen) kommentti: Turakainen ”ei tällä kertaa saavuta samanlaista täysosumaa kuin Kauniin Veeran tummista silmistä laulavana ruhtinattarena.” Lehdistöarvio. Viitattu 22.3.2014.

Myöhemmässä kritiikissä Arto Pajukallio (Helsingin Sanomat) luonnehtii elokuvaa musiikkinumeroilla jatketuksi kankeaksi sotilasfarssiksi. Toisen kriitikon (Tv-maailma 5/2012) mukaan rutiinityönä ohjatun elokuvan parasta antia on Elsa Turakaisen iloinen säteily.

 Lähteet 

Luokka:Jussi-palkitut elokuvat
Luokka:Sotilasfarssit
Luokka:Suomalaiset mustavalkoelokuvat
Luokka:Ville Salmisen ohjaamat elokuvat
Luokka:Vuoden 1951 suomalaiset elokuvat